section_heading: Životopis
paragraph_text: Rođena je kao Rita Antoinette Rizzo u Cantonu u državi Ohio 1923. godine u vrlo siromašnoj obitelji talijanskoga porijekla. Bila je jedino dijete Johna i Helen Mae Rizzo i odrasla je tijekom Velike depresije. Kad je imala pet godina, otac je napustio obitelj; roditelji su se razveli 1929. godine. O njoj su se brinuli baka i djed s majčine strane. Njezina majka teško je nalazila posao i patila je od depresije nakon bračnoga brodoloma. Djed je doživio srčani udar i bio paraliziran.